Diari Oficial de la Generalitat Valenciana


Sumari del DOGV 2796, del 22-07-1996 (1996/838855)

RESOLUCIÓ de 14 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 10 d'abril de 1991, que aprova definitivament la modificació puntual de les normes subsidiàries del Poble Nou de Benitatxell en les partides de la Font i del Poet.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838855


Data del document
:   14-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 10 d'abril de 1991, que aprova definitivament la modificació puntual de les normes subsidiàries del Poble Nou de Benitatxell en les partides de la Font i del Poet.   
La Comissió Territorial d'Urbanisme, en la sessió de 10 d'abril de 1991, atés l'expedient de referència i   
Vist que l'Ajuntament del Poble Nou de Benitatxell, en la sessió plenària de 24 de novembre de 1989, va acordar aprovar inicialment la modificació puntual de les Normes Subsidiàries a les partides de la Font i del Poet. Aquest acord es va publicar en el Butlletí Oficial de la Província, el 13 de desembre de 1989, i en un diari provincial, el 8 de desembre de 1989, a fi d'obrir un període d'informació pública d'un mes. Durant aquest període no es va presentar cap al·legació i, aleshores, l'expedient va ser aprovat provisionalment per acord de la corporació municipal, de 26 de gener de 1990.  
Vist que el 26 de novembre de 1990 el director general de l'Agència del Medi Ambient va dictar la Declaració d'Impacte Ambiental acceptable només als efectes ambientals de la modificació puntual abans esmentada.  
Vist que el contingut de la modificació afecta dues variacions. En primer lloc, introdueix en l'article 2.2.4.8 de les Normes Urbanístiques el paràgraf següent: «llevat dels serveis de carreteres, com gasolineres». En segon lloc, pretén passar uns terrenys classificats com a sòl no urbanitzable comú a sòl urbà dotacional i a sòl urbanitzable turístic residencial, i alhora fer un vial sobre un camí que hi ha.  
Atés que, respecte de la primera variació, s'haurà d'aclarir que com a serveis de carreteres són admissibles les gasolineres, però que qualsevol altra possibilitat (bars, motels, exposicions, tallers, etc.) haurà de tenir la tramitació que correspon al sòl no urbanitzable.  
Atés que la segona variació afecta una superfície de 3.104 m2 i que es considera errònia la denominació de sòl urbanitzable turístic residencial dels 883 m2 que confronten amb els 1.278 m2 adscrits a la caserna de la Guàrdia Civil i que el que s'ha pretés és classificar-los directament com a urbans, és a dir, com a residencial d'eixamplament, la qual cosa sembla lògica.  
Atés que la documentació que conté l'expedient i la tramitació seguida s'ajusten a les exigències de la legislació urbanística vigent.  
Vistos la Llei del Sòl, la Llei de Procediment Administratiu i la resta de disposicions aplicables, el Ple va acordar aprovar definitivament la modificació puntual de les Normes Subsidiàries del Poble Nou de Benitatxell a les partides de la Font i del Poet, però condicionar-ne la publicació fins que es presente l'esmena dels errors que s'indiquen en les consideracions primera i segona.  
El president de la Comissió Territorial d'Urbanisme, el 14 de maig de 1996, va adoptar la resolució següent:  
Vistos l'acord pres per la Comissió Territorial d'Urbanisme, en la sessió de 10 d'abril de 1991, pel qual es va aprovar definitivament l'expedient abans esmentat, però se'n supeditava la publicació al compliment de certes condicions, així com la documentació presentada per l'Ajuntament, el 12 de juliol de 1995, que compleix tots els punts de l'acord de la Comissió, resolc:  
Ordenar la publicació immediata d'aquest acord d'aprovació definitiva perquè entre en vigor. L'Ajuntament haurà de publicar íntegrament en el Butlletí Oficial de la Província d'Alacant les ordenances i Normes Urbanístiques perquè vigisquen, d'acord amb el que estableixen l'article 124 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny; l'article 70 de la Llei 7/1985, de 2 d'abril, Reguladora de les Bases de Règim Local, i l'article 59.4 de la Llei 6/1994, de 15 de novembre, Reguladora de l'Activitat Urbanística. Així mateix, s'haurà de notificar el contingut de la resolució a tots els interessats que hi haja en l'expedient.  
Contra aquest acord, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, d'acord amb el que estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i l'article 23.1 del Reglament dels òrgans Urbanístics de la Generalitat Valenciana.  
Alacant, 14 de maig de 1996.- El president de la Comissió Territorial d'Urbanisme: Fernando Modrego Caballero.